**Rândunică**

*Cristianalexandra*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vin cocorii, se întorc

Zboară sus, dar nu pe bloc.

Rândunelele în schimb

Cred că au uitat în timp

Să se-ntoarcă-n cuibul lor,

Cel pe care-ncetișor

Îl clădiră an de an.

Acum pare diafan

Cel uitat, abandonat,

un bordei dezafectat…

S-au mutat bine-vestind

La oraș, pe cer plutind

Printre dâre albe, multe.

Dar mai e cin’ să le-asculte

Cântul lor mai mult strigat?

Parcă le-ar fi obligat cineva să-și mute cuibul

De la sat.